Maria Gripe

Maria Gripe (født Walter, 25. juli 1923 i Vaxholm, død 5. april 2007 i Rönninge) var en svensk forfatter. 

 Liv og virke 
 Bakgrunn 
Maria Gripe ble født i Vaxholm. Seks år gammel flyttet hun til Örebro, som hun noen år senere forlot for å gå på gymnaset i Stockholm. Gripe studerte filosofi og religionshistorie ved Stockholms universitet.. 

Hun giftet seg i 1946 med kunstneren Harald Gripe, som illustrerte de fleste av omslagene til bøkene hennes.

 Forfatterskap 
Ekteparets karrierer startet samtidig, hans som illustratør, i samband med at Maria Gripe i 1954 debuterte som forfatter med boken I vår lilla stad. 

Gripe skrev hovedsakelig barne- og ungdomsbøker, og beveget seg gjennom tre-fire sjangre i løpet av årene som forfatter. De første bøkene er ukompliserte, naive fortellinger som ikke skiller seg ut på noe vis. Gjennombruddet kom med bøkene om Josefin, som først og fremst er alvorlige sjeleportretter av alvorlige, ensomme barn i bygdemiljø. Bøkene har også fine glimt av pastoral, eller landlig, idyll i skildringen av vennskapet mellom de to barna, et element som ble fremhevet i Kjell Gredes filmatisering Hugo og Josefin i 1967. Med bøkene om Julia, og om Elvis, skriver hun seg inn i 70-tallets samfunnsrealisme. Mange av hennes senere arbeider inneholder overnaturlige eller litt mystiske elementer. Gjennom hele forfatterskapet går imidlertid barns søken etter en trygg, selvstendig identitet som en rød tråd.

I løpet av karrieren skrev hun 38 bøker som har blitt oversatt til 29 språk. Dette gjorde henne til en av Sveriges mest produktive forfattere. Hennes siste bok heter Annas blomma og ble utgitt i 1997. I årenes løp mottok hun mange priser for sine bøker.

Flere av Maria Gripes bøker har blitt filmatisert, blant disse er Hugo og Josefin, Elvis, Glassblåserens barn, Agnes Cecilia og Skyggeserien. I 1971 laget Sveriges Television en TV-serie basert på boken Julia och nattpappaen. Oversatte versjoner av Tordivelen flyr i skumringen og Agnes Cecilia har også blitt sendt som hørespill i Lørdagsbarnetimen på NRK radio. «Tordivelen» har blitt kåret til Tidenes beste hørespill av Lørdagsbarnetimens lyttere.

Maria og Haralds datter Camilla Gripe er barnebokforfatter. I størstedelen av sitt voksne liv bodde Maria Gripe i Nyköping, der også filmatiseringen av hennes bok Agnes Cecilia fant sted. 

Etter en lengre tids demenssykdom døde Maria Gripe i 2007 på et sykehjem i Rönninge.

 Bibliografi 

 Bøker av Maria Gripe 
Det første årstallet viser til utgivelsesåret for den svenske originalen. Årstallet i parentes viser til utgivelsesåret for den norske oversettelsen.

 Frittstående bøker 
 1954 I vår lilla stad – Den lille byen (1956)
 1955 När det snöade – ikke oversatt til norsk
 1956 Kung Laban kommer – ikke oversatt til norsk
 1956 Kvarteret Labyrinten – ikke oversatt til norsk
 1957 Sebastian och skuggan – ikke oversatt til norsk
 1957 Stackars lilla Q – ikke oversatt til norsk
 1959 Tappa inte masken – ikke oversatt til norsk
 1960 De små röda  – De små røde (1968)
 1963 Pappa Pellerins dotter  – Pappa Pellerins datter (1970)
 1964 Glasblåsarns barn – Glassblåserens barn (1977)
 1965 I klockornas tid – I klokkenes tid (1979)
 1967 Landet utanför – Landet utenfor (1988)
 1969 Glastunneln – Glasstunnelen (1977)
 1970 Tanten – ikke oversatt til norsk
 1974 Den gröna kappan 
 1974 Ellen, dellen – Fredrika, hvem er hun? (1976)
 1978 Tordyveln flyger i skymningen – Tordivelen flyr i skumringen (1979) (basert på et svensk hørespill fra 1976) 
 1981 Agnes Cecilia – en sällsam historia – Agnes Cecilia : en selsom historie (1982)
 1985 Godispåsen – ikke oversatt til norsk
 1997 Annas blomma 

 Josefin-serien 

1961 Josefin – Josefin (1964)
 1962 Hugo och Josefin – Hugo og Josefin (1964)
 1966 Hugo – Hugo (1969)

 Nattpappan-serien 

1968 Nattpappan – Nattpappaen (1970) 
 1971 Julias hus och nattpappan – Julias hus og nattpappaen (1974)

 Elvis-serien 

1972 Elvis Karlsson – Elvis Karlsson (1975)
 1973 Elvis, Elvis – Elvis! Elvis! (1975)
 1976 Den riktiga Elvis – Den egentlige Elvis (1977)
 1977 Att vara Elvis – Å være Elvis (1978) 
 1979 Bara Elvis – Bare Elvis (1980)

 Skyggeserien 

1982 Skuggan över stenbänken – Skyggen over steinbenken (1983) 
 1984 ...och de vita skuggorna i skogen – -og de hvite skyggene i skogen (1985)
 1986 Skuggornas barn – Skyggenes barn (1987)
 1988 Skugg-gömman – Skyggegjemsel (1989)

 Lotten-serien 

1991 Tre trappor upp med hiss – Fjerde etasje med heis (1992) 
 1992 Eget rum – Sitt eget rom (1993)
 1994 Egna världar  – Sin egen verden (1995)

 Bøker om Maria Gripe 

 Carina Lidström (1994): Sökande, Spegling, metamorfos. Tre vägar genom Maria Gripes Skuggserie.
 Ying Toijer Nilsson (2000): Skuggornas förtrogna – om Maria Gripe
 Aud Johansen (1997): Maria Gripe : et forfatterportrett. Biblioteksentralen. (Forfatterfolder)
 Silje Linhart Hernæs (2001): ”Det är jag som inte är färdig” : identitet og intertekstualitet i Maria Gripes Skugg-tetralogi. I: Bøygen 
 Författare & illustratörer för barn och ungdom. Bd 3. Bibliotekstjänst, 1998
 Sønnøv Sundsaasen. «Moralsk handling og refleksjon i Maria Gripes bøker om Hugo og Josefin» I: Norsk litterær årbok, 2005
 Sønsthagen / Weinrech (2003): Leksikon for børnelitteratur.

 Priser og utmerkelser 

 1963 Nils Holgersson-plaketten for Hugo och Josefin
 1966 Expressens Heffaklump 
 1972 Astrid Lindgren-prisen
 1974 H.C. Andersen-prisen
 1979 Doblougprisen
 1985 BMF-plaketten for ...och de vita skuggorna i skogen
 1986 Wettergrens barnbokollon 
 1998 Östraboprisen
 2003 Litteris et Artibus-medaljen 

 Referanser 

 Eksterne lenker 


  Författarcentrum - Maria Gripe
  txt.no Ungdommens forfatterleksikon
(no) Maria Gripe i Scenewebarkivet

Kategori:Svenske barnebokforfattere
Kategori:Mottakere av Litteris et Artibus
Kategori:Personer fra Örebro
Kategori:Personer fra Vaxholms kommun